**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2003 ԹՎԱԿԱՆԻ ՄԱՐՏԻ 27-Ի ««ԱՌՈՂՋԱԿԱՆ ՎԻՃԱԿԻ ՊԱՐՏԱԴԻՐ ՆԱԽՆԱԿԱՆ (ԱՇԽԱՏԱՆՔԻ ԸՆԴՈՒՆՎԵԼԻՍ) ԵՎ ՊԱՐԲԵՐԱԿԱՆ ԲԺՇԿԱԿԱՆ ԶՆՆՈՒԹՅԱՆ ԿԱՐԳԸ, ԳՈՐԾՈՒՆԵՈՒԹՅԱՆ ՈԼՈՐՏՆԵՐԻ, ՈՐՈՆՑՈՒՄ ԶԲԱՂՎԱԾ ԱՆՁԻՆՔ ԵՆԹԱԿԱ ԵՆ ԱՌՈՂՋԱԿԱՆ ՎԻՃԱԿԻ ՊԱՐՏԱԴԻՐ ԲԺՇԿԱԿԱՆ ԶՆՆՈՒԹՅԱՆ, ԵՎ ԲԺՇԿԱԿԱՆ ԶՆՆՈՒԹՅԱՆ ԾԱՎԱԼԻ ՈՒ ՀԱՃԱԽԱԿԱՆՈՒԹՅԱՆ ՑԱՆԿԸ, ԱՆՁՆԱԿԱՆ ՍԱՆԻՏԱՐԱԿԱՆ (ԲԺՇԿԱԿԱՆ) ԳՐՔՈՒՅԿԻ, ԲԺՇԿԱԿԱՆ ԶՆՆՈՒԹՅԱՆ ԵՆԹԱԿԱ ԱՆՁԱՆՑ ԱՆՎԱՆԱՑՈՒՑԱԿԸ, ԱՆՁԻՆ ԺԱՄԱՆԱԿԱՎՈՐԱՊԵՍ ԱՇԽԱՏԱՆՔԻ ՉՏՈՒՅԼԱՏՐԵԼՈՒ ՄԱՍԻՆ ՈՐՈՇՄԱՆ ՁԵՎԵՐԸ ՀԱՍՏԱՏԵԼՈՒ ՄԱՍԻՆ» N 347-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

|  |
| --- |
| **Ընթացիկ իրավիճակը և իրավական ակտի ընդունման անհրաժեշտությունը** |
| Բժշկական օգնություն և սպասարկում իրականացնող կազմակերպությունների և կոսմետոլոգիական ծառայություններ մատուցող կենտրոնների գործունեության արդյունքում մեծ է վիրուսային հեպատիտ Ց-ի վարակման ռիսկը, սակայն գործողՀՀ կառավարության 2003 թվականի մարտի 27-իթիվ 347-Ն որոշմամբ (այսուհետ՝ որոշում) բուժաշխատողների, ինչպես նաև մատնահարդարների, ոտնահարդարների, դիմահարդարների և դաջվածքի մասնագետների համար նախատեսված չէ հեպատիտ Ց-ի նկատմամբ՝ հետազոտություն անցնելու պահանջ, հետևաբար վերը նշված անձինք չեն անցնում հեպատիտ Ց-ի նկատմամբ՝ հետազոտություն և հնարավոր չէ բացահայտել վերջիններիս շրջանում վարակվածության ցուցանիշը:  Սննդի, կոմունալ-կենցաղային և այլ գործունեության ոլորտի աշխատակիցների շրջանում սեռավարակների փոխանցման ռիսկը գրեթե բացակայում է, ՀՀ-ում չկան արձանագրված նման դեպքեր և վերջիններում շրջանում սեռավարակների նկատմամբ հետազոտություն կատարելու անհրաժեշտությունը բացակայում է:  Բուժանձնակազմի հեպատիտ Բ-ի նկատմամբ պատվաստումների գործընթացի ներդրումից հետո անհրաժեշտություն է առաջացել որոշման մեջ կատարել համապատասխան փոփոխություններ՝ սահմանելով, որ պատվաստված բուժանձնակազմը հետագայում չի անցնելու հեպատիտ Բ-ի նկատմամբ բժշկական զննություն:  Անհրաժեշտություն էր առաջացել նաև որոշմամբ խմբավորելու նմանատիպ գործունեություն իրականացնող կազմակերպություններին, քանի որ վերջիններիս աշխատակիցների համար նախատեսված են նույն ծավալով և պարբերականությամբ հետազոտությունները:  Վերը նշվածով պայմանավորված անհրաժեշտություն է առաջացել կրճատել լաբորատոր հետազոտությունները, հստակեցնել հետազոտությունների մեթոդաբանությունը և նվազեցնել պարբերական բժշկական զննության հետ կապված գործատուների ֆինանսական բեռը:  Բժշկական օգնություն և սպասարկում իրականացնող կազմակերպությունների բժշկական զննության ենթակա բուժանձնակազմի թիվը կազմում է` 30612, որից բժիշկներ` այդ թվում ատամնաբույժներ` 13148, միջին բժշկական անձնակազմ՝ 17464: Ներկայում գործող որոշման համաձայն յուրաքանչյուր անձ բժշկական զննությունը անցնում է աշխատանքի ընդունվելիս և հետագայում տարեկան երկու անգամ, որի գումարը կազմում է միջինում 16,000 ՀՀ դրամ` յուրաքանչյուր զննությունը` 8000 ՀՀ դրամ: Բժշկական կազմակերպությունների բժշկական զննությունների համար տարեկան ծախսը կազմում է 489.792.000 ՀՀ դրամ (30612 x16000=489.792.000): |
| **Կարգավորման նպատակը և բնույթը** |
| Նախագծի նպատակն է շրջապատի համար վտանգ ներկայացնող հիվանդությունների, ներհիվանդանոցային վարակների կանխարգելումն ապահովել նախնական և պարբերական բժշկական զննություններն (այսուհետ՝ բժշկական զննություն) առավել նպատակային դարձնելով, հնարավորինս քիչ նյութական և ժամանակի ծախս պատճառել հետազոտվողին և գործատուին, հստակեցնել և միջազգային նոր մոտեցումներին համապատասխանեցնել հետազոտությունների մեթոդաբանությունը:  Մասնավորապես նախագծում՝   1. բուժաշխատողների, ինչպես նաև մատնահարդարների, ոտնահարդարների, դիմահարդարների և դաջվածքի մասնագետների համար ներառվել է տարեկան մեկ անգամ հեպատիտ Ց-ի նկատմամբ հետազոտությունը, 2. բժշկական կազմակերպության անձնակազմի բժշկական զննությունների պարբերականությունը տարեկան երկու անգամի փոխարեն սահմանվել է տարեկան մեկ անգամ գործատուների վրա ֆինանսական բեռը նվազեցնելու համար, 3. սահմանվել է վիրուսային հեպատիտ Բ-ով, Ց-ով հիվանդ բուժանձնակազմի արյան մեջ 2000 միջազգային միավոր և ավել վիրուսի առկայություն հայտնաբերման դեպքում աշխատանքի չթույլատրելու և վարման ազգային ուղեցույցներին համապատասպան բուժում ստանալուց հետո նոր միայն աշխատանքի վերադառնալու պահանջ, 4. սահմանվել է, որ պատվաստված բուժանձնակազմը հետագայում չի անցնելու հեպատիտ Բ-ի նկատմամբ բժշկական զննություն, ինչը ևս կնվազեցնի գործատուների ֆինանսական բեռը, 5. սահմանվել է լաբորատոր-գործիքային հետազոտությունների իրականացման միջազգային մոտեցումներին համապատասխան նոր մեթոդաբանություն: 6. Միաժամանակ նախագծով առաջարկվում է բժշկական զննության ենթակա անձանց ցանկից հանել սուսանակի նկատմամբ հետազոտությունը (սուսանակի լաբորատոր հետազոտության արժեք` միջինում 2000 ՀՀ դրամ), և փոխարենը լրացվել է հեպատիտ Ց-ի նկատմամբ հետազոտություն` (արագ թեսթի արժեքը` միջինում 300 դրամ, իմունաֆերմենտային հետազոտության արժեք` 1100 ՀՀ դրամ, ընդհանուր` 1400 ՀՀ դրամ), իսկ մյուս սննդի, կոմունալ-կենցաղային և այլ գործունեության ոլորտի աշխատակիցների բժշկական զննության ցանկից հանվել է սուսանակի, քլամիդիոզի, ուրեապլազմոզի, տրիխամոնոզի նկատմամբ հետազոտությունները (յուրաքանչյուր հետազոտության արժեքը` միջինում` 1000 ՀՀ դրամ՝ սուսանակը՝ 2000 դրամ): 7. Նախագծով խմբավորվել են նմանատիպ գործունեություն իրականացնող կազմակերպությունները, որոնց աշխատողները նույն ծավալով և պարբերականությամբ են հետազոտվում, ինչի արդյունքում՝ պարտադիր բժշկական զննության ցանկով սահմանված 20 գործունեության ոլորտ խմբավորվել է 15-ում: 8. Պարտադիր բժշկական զննության ցանկից հանվել է մանկական խաղերի և խաղալիքների իրացմանն անմիջականորեն առնչվող աշխատողների բժշկական զննությունը, քանի որ խաղալիքների արտադրության և իրացման փուլերում վարակի փոխանցման ռիսկը գրեթե առկա չէ: |
| **Նախագծի մշակման գործընթացում ներգրավված ինստիտուտները և անձիք** |
| Առողջապահության նախարարության «Հիվանդությունների վերահսկման և կանխարգելման ազգային կենտրոն» ՊՈԱԿ |
| **Ակնկալվող արդյունքը** |
| Նախագծի ընդունման արդյունքում   1. բժշկական կազմակերպությունների բուժանձնակազմը, ինչպես նաև մատնահարդարները, ոտնահարդարները, դիմահարդարները և դաջվածքի մասնագետները կհետազոտվեն վիրուսային հեպատիտ Ց-ի նկատմամբ, 2. հեպատիտ Բ-ի նկատմամբ պատվաստված բուժանձնակազմի հետագա բժշկական զննություն այլևս չի իրականացվի, 3. կկարգավորվի հեպատիտ Բ-ով, Ց-ով հիվանդ բուժանձնակազմի հայտնաբերման ժամանակ հետագա աշխատանքի թույլատվության հետ կապված հարաբերություններ: 4. պարտադիր բժշկական զննության ցանկով սահմանված 20 գործունեության ոլորտ կխմբավորվի 15-ում, 5. մանկական խաղերի և խաղալիքների իրացմանն անմիջականորեն առնչվող աշխատողների բժշկական զննությունն այլևս չի իրականացվի: 6. լաբորատոր-գործիքային հետազոտությունները կիրականացվեն միջազգային նոր մոտեցումներին համապատասխան մեթոդաբանությամբ. 7. սննդի, կոմունալ-կենցաղային և այլ գործունեության ոլորտի աշխատակիցների բժշկական զննության ցանկից կհանվի սուսանակի, քլամիդիոզի, ուրեապլազմոզի, տրիխամոնոզի նկատմամբ հետազոտությունները և 1 զննության արժեքը կնվազի 4000 դրամով: 8. բժշկական կազմակերպությունների բուժանձնակազմի բժշկական զննության ցանկից կհանվի սուսանակի նկատմամբ հետազոտությունը (սուսանակի լաբորատոր հետազոտության արժեք` միջինում 2000 ՀՀ դրամ), և փոխարենը կլրացվի հեպատիտ Ց-ի նկատմամբ հետազոտություն, արդյունքում՝ նախնական և պարբերական բժշկական 1 զննության արժեքը կնվազի 600 դրամով, տարեկան 2 անգամի փոխարեն բուժանձնակազմի պարբերական բժշկական զննությունը կիրականացվի տարեկան մեկ անգամ և կկազմի 7400 ՀՀ դրամ՝ 16000 ՀՀ դրամի փոխարեն: Բժշկական կազմակերպությունների տարեկան ծախսը 1 բուժանձնակազմի հաշվարկով նախնական և պարբերական բժշկական զննությունների համար կնվազի 8600 ՀՀ դրամով (Ընդհանուր բուժանձնակազմի թվով հաշվարկած խնայողությունը կկազմի՝ 8600 x 30612= 263,263,200 ՀՀ դրամ): |

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2003 ԹՎԱԿԱՆԻ ՄԱՐՏԻ 27-Ի ««ԱՌՈՂՋԱԿԱՆ ՎԻՃԱԿԻ ՊԱՐՏԱԴԻՐ ՆԱԽՆԱԿԱՆ (ԱՇԽԱՏԱՆՔԻ ԸՆԴՈՒՆՎԵԼԻՍ) ԵՎ ՊԱՐԲԵՐԱԿԱՆ ԲԺՇԿԱԿԱՆ ԶՆՆՈՒԹՅԱՆ ԿԱՐԳԸ, ԳՈՐԾՈՒՆԵՈՒԹՅԱՆ ՈԼՈՐՏՆԵՐԻ, ՈՐՈՆՑՈՒՄ ԶԲԱՂՎԱԾ ԱՆՁԻՆՔ ԵՆԹԱԿԱ ԵՆ ԱՌՈՂՋԱԿԱՆ ՎԻՃԱԿԻ ՊԱՐՏԱԴԻՐ ԲԺՇԿԱԿԱՆ ԶՆՆՈՒԹՅԱՆ, ԵՎ ԲԺՇԿԱԿԱՆ ԶՆՆՈՒԹՅԱՆ ԾԱՎԱԼԻ ՈՒ ՀԱՃԱԽԱԿԱՆՈՒԹՅԱՆ ՑԱՆԿԸ, ԱՆՁՆԱԿԱՆ ՍԱՆԻՏԱՐԱԿԱՆ (ԲԺՇԿԱԿԱՆ) ԳՐՔՈՒՅԿԻ, ԲԺՇԿԱԿԱՆ ԶՆՆՈՒԹՅԱՆ ԵՆԹԱԿԱ ԱՆՁԱՆՑ ԱՆՎԱՆԱՑՈՒՑԱԿԸ, ԱՆՁԻՆ ԺԱՄԱՆԱԿԱՎՈՐԱՊԵՍ ԱՇԽԱՏԱՆՔԻ ՉՏՈՒՅԼԱՏՐԵԼՈՒ ՄԱՍԻՆ ՈՐՈՇՄԱՆ ՁԵՎԵՐԸ ՀԱՍՏԱՏԵԼՈՒ ՄԱՍԻՆ» N 347-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԻՐԱՎԱԿԱՆ ԱԿՏԵՐՈՒՄ ՓՈՓՈԽՈՒԹՅՈՒՆՆԵՐ ԿԱՄ ՆՈՐ ԻՐԱՎԱԿԱՆ ԱԿՏԵՐ ԸՆԴՈՒՆԵԼՈՒ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

Որոշման նախագծի ընդունումն այլ իրավական ակտերում փոփոխություններ և լրացումներ կատարելու անհրաժեշտություն չի առաջացնի:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2003 ԹՎԱԿԱՆԻ ՄԱՐՏԻ 27-Ի ««ԱՌՈՂՋԱԿԱՆ ՎԻՃԱԿԻ ՊԱՐՏԱԴԻՐ ՆԱԽՆԱԿԱՆ (ԱՇԽԱՏԱՆՔԻ ԸՆԴՈՒՆՎԵԼԻՍ) ԵՎ ՊԱՐԲԵՐԱԿԱՆ ԲԺՇԿԱԿԱՆ ԶՆՆՈՒԹՅԱՆ ԿԱՐԳԸ, ԳՈՐԾՈՒՆԵՈՒԹՅԱՆ ՈԼՈՐՏՆԵՐԻ, ՈՐՈՆՑՈՒՄ ԶԲԱՂՎԱԾ ԱՆՁԻՆՔ ԵՆԹԱԿԱ ԵՆ ԱՌՈՂՋԱԿԱՆ ՎԻՃԱԿԻ ՊԱՐՏԱԴԻՐ ԲԺՇԿԱԿԱՆ ԶՆՆՈՒԹՅԱՆ, ԵՎ ԲԺՇԿԱԿԱՆ ԶՆՆՈՒԹՅԱՆ ԾԱՎԱԼԻ ՈՒ ՀԱՃԱԽԱԿԱՆՈՒԹՅԱՆ ՑԱՆԿԸ, ԱՆՁՆԱԿԱՆ ՍԱՆԻՏԱՐԱԿԱՆ (ԲԺՇԿԱԿԱՆ) ԳՐՔՈՒՅԿԻ, ԲԺՇԿԱԿԱՆ ԶՆՆՈՒԹՅԱՆ ԵՆԹԱԿԱ ԱՆՁԱՆՑ ԱՆՎԱՆԱՑՈՒՑԱԿԸ, ԱՆՁԻՆ ԺԱՄԱՆԱԿԱՎՈՐԱՊԵՍ ԱՇԽԱՏԱՆՔԻ ՉՏՈՒՅԼԱՏՐԵԼՈՒ ՄԱՍԻՆ ՈՐՈՇՄԱՆ ՁԵՎԵՐԸ ՀԱՍՏԱՏԵԼՈՒ ՄԱՍԻՆ» N 347-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ԲԱՑԱԿԱՅՈՒԹՅԱՆ ՎԵՐԱԲԵՐՅԱԼ**

Որոշման նախագծի ընդունումը Հայաստանի Հանրապետության պետական բյուջեում ծախսերի և եկամուտների էական ավելացում կամ նվազեցում չի առաջացնի: